text: Hundeejere kræver lovændring
  05 december 2015 kl. 12.18
  En gruppe hundeejere går i dag protesttur i Haderslev. De ønsker at hundeloven, der forbyder bestemte hunderacer laves om.
  Gågaden i Haderslev får i dag besøg af alle mulige forskellige hunderacer, der sammen med deres ejere gerne vil fortæller om konsekvenserne af den hundelov, der lige nu forbyder at eje og avle 13 forskellige hunderacer i Danmark.
  Det er Hundeholdet Sønderløkke, der har arrangeret protestturen, og formålet er at gøre flere opmærksomme på, at når det går galt med en hund, så er det ejeren og ikke hunden, der er problemet.
  Hundeejerne viser deres hunde frem, der alle kan klappes uden problemer.  Samtidig bliver der uddelt flyers med mere information.
  